Document ID: 32000R1470

Komission asetus (EY) N:o 1470/2000,
annettu 5 päivänä heinäkuuta 2000,
tiettyjen luuttomien naudanlihojen vientiin myönnettävää erityistukea koskevista edellytyksistä annetun asetuksen (ETY) N:o 1964/82 muuttamisesta
EUROOPAN YHTEISÖJEN KOMISSIO, joka
ottaa huomioon Euroopan yhteisön perustamissopimuksen,
ottaa huomioon naudanliha-alan yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1254/1999(1), sellaisena kuin se on muutettuna komission asetuksella (EY) N:o 907/2000(2), ja erityisesti sen 33 artiklan 12 kohdan,
sekä katsoo seuraavaa:
(1) Toukokuun 13 päivänä 2000 voimaan tulleessa komission asetuksessa (EY) N:o 1000/2000(3) muutetaan erityisesti maataloustuotteiden nimikkeistöstä vientitukia varten annettua asetusta (ETY) N:o 3846/87(4).
(2) Tämän muutoksen vuoksi on tarpeen mukauttaa myös komission asetuksen (ETY) N:o 1964/82(5), sellaisena kuin se on viimeksi muutettuna asetuksella (EY) N:o 1452/1999(6), 6 artiklan 3 kohdan edellytystä.
(3) Tämän muutoksen avulla voidaan myös saattaa ajan tasalle tietyt viittaukset komission asetuksen (ETY) N:o 3665/87(7), joka on korvattu asetuksella (EY) N:o 800/1999(8), edellytyksiin.
(4) Tässä asetuksessa säädetyt toimenpiteet ovat naudanlihan hallintokomitean lausunnon mukaiset,
ON ANTANUT TÄMÄN ASETUKSEN:
1 artikla
Korvataan asetuksen (ETY) N:o 1964/82 6 artiklan 3 ja 4 kohta seuraavasti:
"3. Jos painoero on suurempi kuin 10 prosenttia, erityisvientituki vastaa koodiin 0201 30 00 90/60 kuuluvien tuotteiden vientitukea, jota sovelletaan sen vientitodistuksen sarakkeessa 21 ilmoitettuna päivänä, jonka perusteella asetuksen (EY) N:o 800/1999 5 artiklan 1 kohdan tai 26 artiklan 1 kohdan mukaiset muodollisuudet toteutettiin.
4. Asetuksen (EY) N:o 800/1999 51 artiklan 1 kohdan a alakohdassa säädettyä seuraamusta ei sovelleta 2 ja 3 kohdassa tarkoitetuissa tapauksissa."
2 artikla
Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä.
Sitä sovelletaan toimiin, joita koskevat asetuksen (EY) N:o 800/1999 5 artiklan 1 kohdassa tai 26 artiklan 1 kohdassa tarkoitetut muodollisuudet toteutetaan 13 päivästä toukokuuta 2000 alkaen haettujen vientitodistusten perusteella.
Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
Tehty Brysselissä 5 päivänä heinäkuuta 2000.

Labels: 3
17